Sjávarútvegsráðherra hefur skipað tvær nýjar nefndir um fiskeldismál . Annars vegar er það nefnd um aðgerðir til eflingar þorskeldis hér á landi og hinsvegar nefnd sem kanna á forsendur kræklingaræktar . Nefndinni um eflingu þorskeldis er sérstaklega ætlað að kanna möguleika á byggingu og starfrækslu seiðaeldisstöðvar sem þjónað gæti allri matfiskframleiðslu í landinu . Nefndin mun skila ráðherra áfangaskýrslu í mars nk . Í nefndinni eiga sæti : Kristinn Hugason búfjárkynbóta - og stjórnsýslufræðingur í sjávarútvegsráðuneytinu , formaður , Eggert B. Guðmundsson forstjóri HB Granda , Jónas Jónasson framkvæmdastjóri Stofnfisks , Kristján G. Jóakimsson vinnslu - og markaðsstjóri Hraðfrystihússins Gunnvarar og Ólafur Halldórsson fiskifræðingur og fyrrverandi framkvæmdastjóri Fiskeldis Eyjafjarðar . Hins vegar er það nefnd sem kanni forsendur kræklingaræktarinnar . Þeirri nefnd er ætlað að kanna stöðu greinarinnar og möguleika hennar , m.t.t. bæði líffræðilegra og rekstarlegra forsendna og umhverfisþátta . Er nefndinni ætlað að skila greinargerð til ráðherra og koma jafnframt með tillögur að þeim aðgerðum sem hægt væri að grípa til hjá hinu opinbera til að treysta almennar rekstarforsendur greinarinnar . Í nefndinni eiga sæti : Haukur Oddsson verkfræðingur , framkvæmdastjóri Borgunar hf. , formaður , Ásta Ásmundsdóttir verkefnisstjóri hjá Matís ohf , Guðrún Þórarinsdóttir sérfræðingur hjá Hafrannsóknastofnuninni , Jón Baldvinsson frá Skelrækt – samtökum kræklingaræktenda og Kristinn Hugason stjórnsýslufræðingur hjá sjávarútvegsráðuneytinu .